Diari Oficial de la Generalitat Valenciana


Sumari del DOGV 8745, del 21-02-2020 (2020/1414)

CORRECCIÓ d'errades de les ordres 19/19 i 20/19, de la Conselleria de Justícia, Interior i Administració Pública, per les quals es convoquen proves selectives d'accés al cos superior tècnic de medicina de l'Administració de la Generalitat, A1-24, convocatòries 17/18 i 18/18, corresponents a les ofertes públiques d'ocupació de 2017 i 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8745

Data del DOGV
:   21-02-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/1414


Data del document
:   11-02-2020

Organisme emissor
:   Conselleria de Justícia, Interior i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

CORRECCIÓ d'errades de les ordres 19/19 i 20/19, de la Conselleria de Justícia, Interior i Administració Pública, per les quals es convoquen proves selectives d'accés al cos superior tècnic de medicina de l'Administració de la Generalitat, A1-24, convocatòries 17/18 i 18/18, corresponents a les ofertes públiques d'ocupació de 2017 i 2018. [2020/1414]  
  
Publicades en el Diari Oficial de la Generalitat Valenciana de 10 de desembre de 2019 (número 8694), les ordres 19/19 i 20/19, per les quals es convoquen proves selectives d'accés al cos superior tècnic de medicina de l'Administració de la Generalitat, A1-24, convocatòries 17/18 i 18/18, corresponents a les ofertes públiques d'ocupació de 2017 i 2018, s'ha advertit l'existència d'una errada material en les bases 2.1.3 i 2.1.2 de les esmentades convocatòries, que consisteix en la consignació de la titulació exigida per a l'accés al mencionat cos.  
L'apartat 2 de l'article 109 de la Llei 39/2015, d'1 d'octubre, del procediment administratiu comú de les administracions públiques, permet rectificar en qualsevol moment, d'ofici o a instàncies dels interessats, les errades materials, de fet o aritmètiques, existents en els seus actes, per la qual cosa s'esmena en els següents termes:  
  
En les bases 2.1.3 i 2.1.2 de les convocatòries 17/18 i 18/18, respectivament,  
  
On diu:  
«Estar en possessió del títol de Llicenciatura en Medicina, o bé títol universitari oficial de grau més títol oficial de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assignades al cos, o complides les condicions per a obtindre'ls abans de la finalització del termini de presentació de sol·licituds i disposen del certificat que l'acredite...»  
  
Ha de dir:  
«Estar en possessió del títol de llicenciatura en Medicina, o bé del títol universitari oficial de grau que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assignades al cos, o que es complisquen les condicions per a obtindre'ls abans de la finalització del termini de presentació de sol·licituds i disposen del certificat que ho acredite...»  
  
Atés que la present correcció d'errades incideix sobre aspectes fonamentals de les bases, i a fi de no causar perjudicis a les possibles persones interessades, s'acorda concedir novament el termini de vint dies hàbils per a la presentació de sol·licituds, comptats a partir de l'endemà de la publicació de la present en el Diari Oficial de la Generalitat Valenciana. Aquestes sol·licituds es formularan en la forma i amb els requisits establits en les bases de la convocatòria.  
  
Les persones que ja van presentar la corresponent instància per a la participació en les presents proves selectives, no serà necessari que realitzen cap altre tràmit ni que presenten una nova sol·licitud.  
  
València, 11 de febrer de 2020.- La consellera de Justícia, Interior i Administració Pública: Gabriela Bravo Sanestanislao.